२०१५ क्रिकेट विश्वचषकापूर्वीसंमत केलेल्या ठरावानुसार २०१९ क्रिकेट विश्वचषक मध्ये संघांची संख्या १० ठेवण्यात आली आहे. त्यानुसार पात्रतेसाठी नवीन निकष लावले गेले. यात यजमान देश आणि ३० सप्टेंबर २०१७ रोजी असलेल्या क्रमवारीतील एकदिवसीय अजिंक्यपद स्पर्धेतील सर्वोच्च ७ संघांना नंतर विश्वचषकात आपोआप प्रवेश मिळेल, तर उर्वरीत २ जागा विश्वचषक पात्रता फेरीच्या अव्वल २ संघांसाठी राखून ठेवल्या जातील. अलीकडील प्रगती पाहून आयसीसीने अफगाणिस्तान व आयर्लंड ला एकदिवसीय अजिंक्यपद स्पर्धामध्ये सामील करुन घेतले. जून २०१७ मध्ये अफगाणिस्तान आणि आयर्लंडला कसोटी दर्जा देण्यात आला. त्यामुळे क्रिकेटच्या इतिहासात पहिल्यांदाच कसोटी खेळणाऱ्या दोन सदस्य देशांना विश्वचषकात खेळण्यापासून मुकावे लागणार आहे.